jkorsvik/nowiki_second_scrape_merged huggingface dataset:
Dazed and Confused (film)

Dazed and Confused er en amerikanske dramakomedie og ungdomsfilm fra 1993 regissert og skrevet av Richard Linklater. De ledende rollene spilles av Matthew McConaughey, Jason London, Ben Affleck, Milla Jovovich, Cole Hauser, Parker Posey, Anthony Rapp, Adam Goldberg, Joey Lauren Adams, Nicky Katt og Rory Cochrane. Filmen skildrer en gruppe tenåringer i en amerikansk by og deres siste dager ved en High School. Året er 1976.
Til tross for gode tilbakemeldinger fra kritikerne, ble filmen ingen publikumssuksess på amerikanske kinoer. I ettertid har den imidlertid oppnådd kultfilm-status og ble i 2006 kåret Entertainment Weekly den til den tredje beste «High School-film» gjennom tidene.Filmen inneholdt mye populær musikk fra 1970-tallet. 


== Handling ==
Det er 28. mai 1976, siste skoledag ved Lee High School i Austin, Texas. De nye seniorene forbereder seg til å trakassere neste semesters ferskinger. Samtidig forberedes det til fest hos en av elevene, men disse planene blir spolert da gutten som skal levere alt ølet ankommer for tidlig. 
Handlingen utspiller seg i løpet av ett døgn.


== Om filmen ==
AnmelderneFilmen ble meget godt mottatt av anmelderne, noe som gjenspeiles i at den har fått så mye som 98% på Rotten Tomatoes. Den amerikanske filmkritikeren Roger Ebert gav den tre av fire stjerner.
PublikumFilmen ble ingen publikumssuksess i USA og innbrakte kun $8 millioner på amerikanske kinoer. Den havnet dermed på en 121.-plass over de mest innbringende filmene i USA i 1993.
AnnetFilmens tittel henspiller på Led Zeppelin-låten med samme navn. Filmskaperne ønsket å bruke låten i filmen, men fikk ikke tillatelse av Robert Plant.Filmen ble ikke satt opp på norske kinoer.


== Rollebesetning ==
Jason London : Randall Floyd
Rory Cochrane : Ron Slater
Wiley Wiggins : Mitch Kramer
Sasha Jenson : Don Dawson
Michelle Burke : Jodi Kramer
Adam Goldberg : Mike Newhouse
Anthony Rapp : Tony Olson
Matthew McConaughey : David Wooderson
Marissa Ribisi : Cynthia Dunn
Shawn Andrews : Kevin Pickford
Cole Hauser : Benny O'Donnell
Milla Jovovich : Michelle Burroughs
Joey Lauren Adams : Simone Kerr
Christin Hinojosa : Sabrina Davis
Ben Affleck : Fred O'Bannion
Jason O. Smith : Melvin Spivey
Deena Martin : Shavonne Wright
Parker Posey : Darla Marks
Nicky Katt : Clint Bruno


== Referanser ==


== Eksterne lenker ==
(en) Dazed and Confused på Internet Movie Database 
(no) Dazed and Confused hos Filmfront 
(sv) Dazed and Confused i Svensk Filmdatabas 
(fr) Dazed and Confused på Allociné 
(nl) Dazed and Confused på MovieMeter 
(en) Dazed and Confused på AllMovie 
(en) Dazed and Confused på Turner Classic Movies 
(en) Dazed and Confused på Rotten Tomatoes 
(en) Dazed and Confused på Metacritic 
(en) Dazed and Confused på Box Office Mojo
Koblenzbeslutningene

Koblenzbeslutningene ble offentliggjort 10. juli 1948 av de elleve ministerpresidentene i de daværende vesttyske delstatene. Beslutningene innebar at Forbundsrepublikken Tyskland var midlertidig, i påvente av en samlet tysk stat som også omfattet den sovjetiske okkupasjonssone, det senere DDR. Ministerpresidentene var enig i at en tysk gjenforening var et fremtidig mål.
Forbundsrepublikken ble etablert på selvstendig grunnlag, og skulle ikke være en fortsettelse av de foregående tyske stater på tysk jord, Det tyske keiserriket, Weimarrepublikken eller Det tredje riket.
Koblenzbeslutningene var resultatet av Rittersturzkonferansen i Koblenz.


== Referanser ==
Freundel Stuart

Freundel Jerome Stuart (født 27. april 1951 i St. Philip) er en barbadisk jurist og politiker for partiet Democratic Labour Party (DLP). Han ble statsminister i Barbados 23. oktober 2010 og gikk av 25. mai 2018.


== Liv og virke ==
Freundel arbeidet som lærer og underviste i spansk og historie før han påbegynte studier i statsvitenskap og historie ved University of the West Indies' Cave Hill Campus, der han i 1975 fullførte bachelorgraden. Senere studerte han rettsvitenskap samme sted og avla i 1982 juridisk mastergrad, før han studerte videre ved Hugh Wooding Law School i Trinidad og Tobago. Fra 1984 arbeidet Freundel som advokat.
I 1970 ble Freundel medlem i Democratic Labour Party, der han nå er partileder. Freundel satt fra 1994 til 1999 i parlamentet og fra 2003 til 2007 i senatet. I 2008 ble han på nytt valgt til parlamentets underhus. DLP dannet regjering der Freundel ble justis- og innenriksminister, samt visestatsminister. Han overtok som statsminister da hans forgjenger David Thompson døde.Den 25. mai 2018 ble han etterfulgt som statsminister av Mia Mottley etter at Barbados Labour Party vant alle de 30 setene i House of Assembly.


== Referanser ==
Andrew Holness

Andrew Holness (født 22. juli 1972 i Spanish Town) er en jamaikansk politiker for det konservative partiet Jamaica Labour Party. Han ble 3. mars 2016 statsminister på Jamaica. Holness var statsminister også fra 23. oktober 2011 til 5. januar 2012.


== Liv og virke ==
Holness er utdannet ved University of the West Indies og har bachelorgrad i bedriftsledelse og mastergrad i utviklingsstudier. Han arbeidet fra 1994 til 1996 som leder for veldedighetsorganisasjonen Voluntary Organization for Uplifting Children (VOUCH). I 1995 ble han assistent for opposisjonslederen Edward Seaga. Samtidig arbeidet han for Premium Group of Companies.
Holness ble første gang valgt til parlamentet i 1997 og har siden vunnet gjenvalg i valgkretsen West Central St. Andrew. Fra 2007, og til han ble statsminister, var Holness utdanningsminister.
I oktober 2011 overtok Holness som statsminister etter at Bruce Golding trakk seg. Ved innsettelsen som statsminister vektla Holness kamp mot korrupsjon, voldskriminalitet og «garnisonspolitikk» med tette forbindelser mellom organisert kriminalitet og politikere. Han tapte valget i desember 2012 til People's National Party. Den 5. januar 2012 ble han etterfulgt som statsminister av Portia Simpson-Miller.Med Holness  i spissen vant Jamaica Labour Party valget 25. februar 2016. Den 3. mars 2016 ble han på nytt innsatt som statsminister.


== Referanser ==


== Eksterne lenker ==
(en) Andrew Holness – kategori av bilder, video eller lyd på Commons 
(en) Andrew Holness på Internet Movie Database 
(en) Andrew Holness på Twitter 
(en) Andrew Holness på Facebook 
(en) Andrew Holness på Instagram
Jorge Carlos Fonseca

Jorge Carlos de Almeida Fonseca (født 20. oktober 1950) er en kappverdisk jurist og politiker for høyrepartiet Movimento para a Democracia (MpD). Han ble 9. september 2011 president i Kapp Verde.


== Biografi ==
Fonseca er utdannet jurist. Han har arbeidet som advokat, vært sjef for immigrasjonsetaten og departementsråd i utenriksdepartementet, samt vært tilknyttet universiteter i Lisboa og Macao. I Kapp Verde ledet han Instituto Superior de Ciências Jurídicas e Sociais, der han også er professor.
Fonseca var blant grunnleggerne av partiet Movimento para a Democracia. Fra 1991 til 1993 var han utenriksminister. Han forsøkte å vinne presidentvalget i 2001, uten å vinne tilstrekkelig støtte blant velgerne.
I presidentvalget i 2011 sikret han seg 54,2 % av stemmene. Han ble dermed Kapp Verdes fjerde president. Fonseca styrte med et parlament der det rivaliserende partiet Partido Africano da Independência de Cabo Verde (PAICV) hadde flertall.Han ble gjenvalgt i presidentvalget i 2016 da han fikk 74 % av stemmene. Partiet hans, Movimento para a Democracia, fikk flertall ved parlamentsvalget samme år.


== Referanser ==
Société des Mines de l’Aïr

Société des Mines de l'Aïr (SOMAÏR) er et nigersk gruveselskap, som utvinner uran fra forekomster nord i landet. Det er det ene av de to store urangruveselskapene i Niger. SOMAÏR er eid av det franske selskapet Areva NC med 63,4% og den nigerske stat med 36,6%. Selskapets hovedkvarter ligger i Niamey.
SOMAÏR ble grunnlagt i 1968 og i 1971 startet det utvinning av uranholdig malm i dagbrudd utenfor byen Arlit i regionen Agadez. Selskapet har foredlingsfabrikk samme sted. Årlig kapasitet er på 2 300 tonn uran. Reservene SOMAÏR har rett til å utvinne var ifølge selskapets franske eier på 23 171 tonn i 2009.Utvinning av uran er i inntekter den viktigste industrien i Niger.


== Referanser ==
Gaute Skjegstad

Gaute Boris Skjegstad (født 13. juli 1983) er en norsk skuespiller, stemmeskuespiller og instruktør.  
Han har blant annet spilt i Unge Lovende, Zombie-Lars, Norsk-ish, Hotel Cæsar og i 1732 Høtten.  
Skjegstad har også norsk stemme til Shaggy i Scooby-Doo! Mysteriegjengen, Miss Piggy i Muppets Now!, Ryder i PAW Patrol og Pinocchio i Pinocchio.


== Som stemme ==
2005 Danny Fangeren – Danny Fenton/Danny Fangeren
2007 Johnny Test – Johnny Test
2008 Total Drama – Mike
2010 6teen – Jude Lizowski
2012 Redakai: Conquer the Kairu – Ky Stax
2012 Sidekick – Eric Needles
2012 Monsuno – Chase Suno
2012 Kaijudo: Rise of the Duel Masters – One Pierece Ray
2013 Max Steel – Max McGrath/Max Steel
2013 Team Hot Wheels – Gage
2014 SuzAnn – Guy/SuzAnn
2014 Dr. Dimensionpants – Kyle Lipton/Dr. Dimensionpants
2014 Mixeler – Flain
2014 Tenkai Knights – Guren Nash
2015 Blaze og Monstermaskinene – Darington
2015 Gurken & Nøtta – Gurken
2016 Supernoobs – Tyler Bowman
2016 Total Drama: Det Dondristige Reset – Geoff
2019 Total Dramarama – Jude Lizowski


== Eksterne lenker ==
(no) Offisielt nettsted 
(en) Gaute Skjegstad på Internet Movie Database 
(en) Gaute Skjegstad hos Behind The Voice Actors 
(no) Norske Dubber Wikia
Toppscorerliste for Tippeligaen 2011

Dette er en utdypende side til Tippeligaen 2011

Oppdatert etter sesongslutt17 mål

 Mustafa Abdellaoue, Tromsø16 mål

 Rade Prica, Rosenborg
 Ole Martin Årst, Start15 mål

 Kim Ojo, Brann13 mål

 Anthony Ujah, Lillestrøm
 Tarik Elyounoussi, Fredrikstad12 mål

 Pape Paté Diouf, Molde
 Mushaga Bakenga, Rosenborg
 Nikola Djurdjic, Haugesund
 Veigar Páll Gunnarsson, Vålerenga11 mål

 Espen Hoff, Start
 Alexander Søderlund, Haugesund10 mål

 Thomas Sørum, Haugesund
 Sigurd Rushfeldt, Tromsø
 Ola Kamara, Strømsgodset9 mål

 Davy Claude Angan, Molde8 mål

 Nosa Igiebor, Lillestrøm
 Celso Borges, Fredrikstad
 Pálmi Rafn Pálmason, Stabæk
 Erik Nevland, Viking
 Bojan Zajic, Vålerenga
 Daniel Bamberg, Haugesund7 mål

 Torgeir Børven, Odd Grenland
 Magnus Sylling Olsen, Aalesund
 Demar Phillips, Aalesund
 Frode Johnsen, Odd Grenland
 Rodolph Austin, Brann
 Håvard Storbæk, Odd Grenland
 Alain Junior Ollé Ollé, Stabæk
 Erik Mjelde, Brann
 Diego Guastavino, Brann6 mål

 John Chibuike, Rosenborg
 Ørjan Hopen, Sogndal
 Øyvind Hoås, Sarpsborg 08
 Fegor Ogude, Vålerenga
 Ole Jørgen Halvorsen, Sogndal
 Jim Larsen, Rosenborg
 Michael Barrantes, Aalesund
 André Muri, Vålerenga5 mål

4 mål

3 mål

2 mål

1 mål


== Referanser ==


== Eksterne lenker ==
AltOmFotball.no Tippeligaen 2011 Statistikk
Jacob Vilhelm Rode Heiberg

Jacob Wilhelm Rode Heiberg (født 19. februar 1860 i Vallø kommune, Danmark, død 19. februar 1946) var en norsk embedsmann.
Etter Nissens latin- og realskole 1866–74 og Kristiania katedralskole 1874–78, ble han cand.jur. 1884 og fullmektig i 1891 og  byråsjef i Kirkedepartementet fra 1895. Han var sekretær i presteavlønningskomiteen 1890-95. 
Heiberg ble med i Arbeiderakademikomiteen fra 1899 og i 1901 i en komite om Folkebibliotekenes framtid.
Den 28. mai 1909 ble han innsatt som  borgermester (rådmann) i Kristiania.
Jacob Vilhelm var sønn av Edvard Omsen Heiberg (1829–84) som var stiftsoverrettsassessor, og Engel Arentz Scheel. Vilhelm hadde tre kjente brødre: Teatersjef og forfatter Gunnar Heiberg (1857–1929), lege Inge Heiberg (1861–1920) og teatersjef Anton Heiberg (1878–1947). 
Jacob Vilhelm ble i 1895 gift i Modum med Christiane Jeanette Aimée Dedichen (1872–1959), hvis bestefar var lege Heinrich Arnold Thaulow (se Thaulow-slekten).  De var foreldre til arkitekt Edvard Heiberg (1897–1958) og teatersjef Hans Heiberg (1904–1978).  

Se slekten Heiberg


== Utgivelser ==
J. V. Heiberg (1900). L'instruction publique de la Norvege à la fin du XIX siécle. Kristiania.  [Utgitt i  anledning  Verdensutstillingen i Paris 1900]
Karl Fischer, J. V. Heiberg og Haakon Nyhuus (1901). Folkebogsamlinger i Norge. Deres Historie, nuværende Tilstand samt Forslag til en nyordning. J.Chr. Gundersens Bogtrykkeri.  [Innstilling til Kirkedepartementet]
J. V. Heiberg (1906). Unionens Opløsning 1905: En Samling af de officielle norske Aktstykker vedrørende Unionskrisen og Norges Genrejsning som helt suveræn Stat. Stenersens Forlag. 


== Kilder ==
Studenterne fra 1878: biografiske meddelelser samlede i anledning af deres 25-aars studenterjubilæum. Kristiania: Aktie-bokgtrykkeriet. 1902.
Solid Base

Solid Base er et eurodanceband som ble til i Sverige.
Hovedvokalisten til gruppa var norske Isabelle Heitmann (f. 1972) (som har likt å synge helt fra barndommen) fra Oslo og Thomas Nordin (f.1971). I en alder av ti år flytta hun til Göteborg og noen år seinere til Stockholm, der hun begynte å synge i ymse talentkonkurranser. Heitmann fikk en dag en telefon fra produsenten Pat Reiniz, som spurte henne om å synge for han, og hun endte opp med å synge for Cool James and Black Teacher til albumet deres. På jobben møtte hun Niclas Lindberg, som anbefalte henne til prosjektet Solid Base. 
Thomas Nordin (eller «Teo T», f. 1971) er gruppas rapper og hadde i barndommen bodd ulike steder i verden, som Saudi-Arabia, Afrika og Indonesia. Etter at han kom tilbake til Stockholm, brukte han tida si på musikk. Nordin fant produsentene Jonas Eriksson og Mattias Eliasson, som han skapte ideen til Solid Base med.
Den første singelen, Together, kom i 1994 og var etterfulgt av flere singler som gjorde det godt i Europa. Det første albumet kom i 1996 og het Finally. Blant sangene på albumet var Mirror Mirror (solgte til gull som singel i Norge i 1996), You Never Know (med på Absolute Music 18) og Let It Be Sunshine. Albumet inntok 1.-plass på den Japanske albumlisten.
To år seinere kom det andre albumet, The Take Off, med blant annet Come'n Get Me. I det tidsrommet flyttet Thomas Nordin til Norge. Den siste skiva fra 90-åra kom i 1999 og het Express. I 2001 slapp de Party Totale! i Tyskland og deretter In Action i 2002.
Låten «I Like It» ble sluppet til god mottakelse i Tyskland. Låten «This is the Summer» ble inkludert på sommerutgaven av Absolute Music i Norge, samme år.  Et samlealbum og en medfølgende DVD med musikkvideoer kom i 2004 og het The Greatest Hits. I 2006 ble Thomas Nordin spurt om å rappe sammen med den norske gruppa Reset og de skulle spille inn nytt materiale i Reset-medlem Stigs studio, men ingenting er til dags dato utgitt. Reset har gitt ut noen få nye singler i ettertid, men da uten Stig.
2012 ble det inngått et samarbeide mellom Thomas Nordin (Solid Base) og den norske gruppa Reset. Senere gikk Camilla Henningsen ut av Reset og inn i Solid Base (sammen med Thomas Nordin). 
De slapp låten «Wet» i 2015, skrevet av Johan Fjellström og Camilla Brink For tiden turnerer Solid Base mye i Finland, under festivaler og show. 


== Singler ==
1994 – Together
1994 – In Your Dreams
1994 – Dance To The Beat
1995 – Mirror, Mirror
1995 – Stars in the Night
1996 – You Never Know
1996 – Let It All Be Sunshine
1997 – All My Life
1997 – Fly To Be Free
1998 – Come'n Get Me
1998 – Sunny Holiday
1999 – Ticket To Fly
1999 – Once You Pop (You Can't Stop)
1999 – This Is How We Do It
2000 – Push It
2000 – Sha La Long
2000 – Come On Everybody'
2001 – I Like It


== Album ==
1996 – Finally
1998 – The Take Off
1999 – Express
2001 – Party Totale
2002 – In Action
2002 – Greatest Hits
2004 – Greatest Hits (20 spor, DVD med 9 spor)


== Eksterne lenker ==
(en) Solid Base på Discogs 
(en) Solid Base på MusicBrainz 
(en) Solid Base på Songkick 
(en) Solid Base hos Eurodance Encyclopædia
(en) Solid Base hos Dance Artist Info
Diana’s Peak

Diana's Peak er et fjell på den britiske øya St. Helena i Atlanterhavet. Fjellet er med sin 818 moh det høyeste fjellet på øya. I 1996 ble Diana's Peak nasjonalpark opprettet som den første på øya, og i parken inngår Diana's Peak og området rundt.


== Referanser ==
Agordat lufthavn

Agordat Airport (ICAO: HHAG) er en flyplass i Agordat, en havnby i Eritrea.
Sivert A. Farstad

Sivert Andreas Farstad (født 4. juli 1931 i Hustad, død 28. oktober 2011 i Oslo) var en norsk kontreadmiral og hoffsjef.


== Sjømilitær karriere ==
Farstad gikk ut av gymnaset i 1951. Han fullførte i 1955 Sjøkrigsskolen og tok i 1968 Sjøforsvarets Stabsskole.Tjenesten i Sjøforsvaret startet på undervannsbåter og jagere. Fra 1961 til 1965 var han skipssjef på undervannsbåt. Deretter var han ved Sjøforsvarskommando Nord-Norge fra 1965 til 1967 etterfulgt av tjeneste ved hovedkvarteret for Supreme Allied Commander Atlantic (SACLANT) i Norfolk i Virginia i USA. Ved hjemkomst til Norge ble Farstad utnevnt til sjef for 1. undervannsbåtskavdron ved Haakonsvern i Bergen, en stilling han hadde fra 1972 til 1974. Deretter var han til 1977 i Kiel i Tyskland under utviklingen av nye undervannsbåter i Ula-klassen. Farstad gikk i 1978 ved Forsvarets høgskole. Farstad var fra 1978 til 1981 undervannsbåtinspektør, fra 1981 til 1983 stabssjef for Forsvarskommando Nord-Norge og fra 1983 sjef for Operasjonsstaben i Forsvarets Overkommando. Han ble forfremmet til kommandør II i 1978, kommandør I i 1981 og kontreadmiral i 1983. I 1987 ble han stasjonert ved NATO i Brussel. Han ble pensjonert fra Forsvaret i 1990.


== Hoffsjef ==
Etter en periode hos firmaet Bertel O. Steen, ble Farstad i 1993 utnevnt til hoffsjef ved Det kongelige hoff i Oslo. Han var hoffets leder til 1996, da han ble gitt avskjed i nåde.


== Utmerkelser ==
Farstad var kommandør med stjerne av St. Olavs Orden og kommandør av Den Kongelige Norske Fortjenstorden.


== Referanser ==
Bue Fjermeros

Bue Fjermeros (født 21. oktober 1912, død 11. mars 2000) var en norsk embedsmann og jurist. Fjermeros var byråsjef i justisdepartementet i 1945, sjef for det juridiske kontor ved Finnmarkskontoret i 1946 og direktør for Finnmarkskontoret i 1947. Fra 1951 til 1966 var han fylkesmann i Nordland, og deretter fra 1966 til 1982 Fylkesmann i Vest-Agder.


== Referanser ==
Differensiell rotasjon

Differensiell rotasjon innebærer at et gasslegeme roterer i ulike hastigheter i ulike deler. Differensiell rotasjon oppstår gjennom konveksjon i gasslegemet. På grunn av bratte temperaturgradienter fra kjernen og utover blir det en forflytting av masse.
Et objekt som har en fast masse har derimot en stiv rotasjon og roterer like fort ved alle breddegrader.
Olaf Amundsen

Olaf Amundsen (født 1876 i Tromsø, død 1939) var en norsk jurist og politiker.Amundsen tok juridisk embetseksamen i Oslo i 1898. Han arbeidet som fullmektig hos sorenskriveren i Salten, senere hos byfogden i Bodø. Han ble høyesterettsadvokat i 1904. Han var sorenskriver i Fosen fra 1918 til 1922, og deretter fra 1922 til 1939 fylkesmann i Nordland. Han var medlem av Bodø bystyre fra 1908 en kort periode før han flyttet til Bodin.Fra 1910 til 1912 var han innvalgt på Stortinget for Frisinnede Venstre (fellesliste med Høyre), og deretter fra 1913 til 1918 for Venstre, alle tre periodene fra Søndre Salten krets. Han var medlem og nestformann i sosialkomiteen (1910–12), medlem av jernbanekomiteen (1913–16) og formann i skog- og vassdragskomiteen (1917–18). Amundsen fikk avgjørende innflytelse på vassdragslovens utforming i 1911. Han skrev kommentarutgaver til konsesjonsloven og til vassdragsloven.Fra juni 1921 til august 1922 var han justisminister i Otto Albert Blehrs andre regjering (Venstre).Han var sønn av sogneprest og stortingsrepresentant Olaf Kristian Amundsen og bror av litteraturhistorikeren Fredrik Paasche. 


== Referanser ==


== Eksterne lenker ==
(en) Olaf Amundsen – kategori av bilder, video eller lyd på Commons 
(no) Olaf Amundsen hos Norsk senter for forskningsdata
Nilabborer

Nilabborer er en familie av abborfisker.
Familien har beholdt mange opprinnelige trekk, og ligner nok mye på stamfaren til  alle abborfisker. De første fossilene er kjent fra øvre kritt. I Afrika dukker slekten Lates opp allerede i oligocen, og fra miocen er det funnet fossiler som ligner svært på den nålevende arten nilabbor.
Nilabborene ble tidligere regnet som underfamilien Latinae i familien Centropomidae, men nå er det bare robaloene som tilhører den familien.


== Eksterne lenker ==
(en) Nilabborer – oversikt og omtale av artene i WORMS-databasen 
(en) Nilabborer i Global Biodiversity Information Facility 
(en) Nilabborer hos Fossilworks 
(en) Nilabborer hos NCBI 
(en) Kategori:Latidae – bilder, video eller lyd på Wikimedia Commons 
(en) Family Latidae - Lates perches - FishBase
De Danske Spritfabrikker

De Danske Spritfabrikker er en dansk spritprodusent som eies av norske Arcus.
Virksomheten ble grunnlagt i 1881 av C.F. Tietgen og C.A. Olesen gjennom en fusjon av en rekke mindre brennevinsfabrikanter. I 1893 sluttet familiebrenneriet Brøndum seg til De Danske Spritfabrikker. Som et resultat av ytterligere oppkjøp og sammenslåinger eide De Danske Spritfabrikker i 1923 samtlige brennerier i Danmark og fikk enerett på fremstilling av sprit og gjær m.v. Dette monopolet ble først opphevet i 1973 etter at Danmark var tiltrådt EF.
Ved en av de største fusjoner i dansk forretningsliv sluttet De Danske Spritfabrikker seg i 1989 sammen med De Danske Sukkerfabrikker og Danisco. I 1995 endret virksomheten navn til Danisco A/S, men da den i 1999 ble et datterselskap av det svenske V&S Vin & Sprit AB, gikk man tilbake til det gamle navnet. Siden ble virksomheten solgt videre til det franske Pernod Ricard.
Martin Borch var i starten firmaets arkitekt, siden ble det Alf Cock-Clausen, som blant annet har tegnet den store fabrikken i Aalborg, oppført 1928-1930 i en art deco-stil, som er et særsyn på dansk jord.


== Litteratur ==
Lauritz Estrup: De danske Spritfabrikker 1881-1921, 1921.


== Eksterne lenker ==
De Danske Spritfrabrikker på Kulturarvsstyrelsens hjemmeside Arkivert 5. desember 2009 hos Wayback Machine.
Davis Idin Pareli Johansen

Davis Idin Pareli Johansen (født 7. januar 1926, død 28. november 2020) var en norsk politiker. Han var fungerende fylkesmann i Nordland for Åshild Hauan fra 1991 til 1993.


== Referanser ==
2008 LC18

2008 LC18 er en neptuntrojaner oppdaget 7. juni 2008 av Scott S. Sheppard og Chad Trujillo som brukte Subaru-teleskopet. Det var det syvende objektet av denne typen som ble oppdaget så vel som den første til å bli funnet i det bakre Lagrange-punktet L5 rundt 60 grader bak Neptun. Den har den samme omløpstiden som Neptun.


== Referanser ==


== Eksterne lenker ==
(en) 2008 LC18 sitt baneparametre hos JPL Small-Body Database 
(en) 2008 LC18 sitt oppføring hos Minor Planet Center
OB-stjerne

OB-stjerner er varme, massive stjerner av spektralklasse O eller B som dannes i løst organiserte grupper kalt OB-grupper. De er kortlevde og beveger seg derfor ikke langt fra der de ble dannet før de forsvinner.


== Eksterne lenker ==
Scientia Astrophysical Organizations side for stjerneklassifisering
Nice-modellen

Nice-modellen (uttalt /ˈniːs/) er et scenario for den dynamiske utviklingen av solsystemet. Det er oppkalt etter beliggenheten til Observatoire de la Côte d'Azur, hvor det opprinnelig ble utviklet, i Nice, Frankrike. Scenariet foreslår en planetvandring der de gigantiske plantene vandrer fra en innledende kompakt sammensetning til sine nåværende posisjoner, lenge etter at den protoplanetariske gasskiven ble borte. På denne måten skiller den seg fra tidligere modeller av solsystemets dannelse. Denne planetvandringen brukes i dynamiske simuleringen av solsystemet for å forklare historiske hendelser, inkludert det sene tunge bombardementet av det indre solsystemet, dannelsen av Oorts sky og eksistensen av bestanden av smålegemer i solsystemet, inkludert Kuiperbeltet, neptuntrojanere og jupitertrojanere og de mange resonante transneptunske objekt som domineres av Neptun. Suksessen med å reprodusere mange av de observerte strukturene i solsystemet gjør at det i dag er allment akseptert som den nåværende mest realistiske modellen av solsystemets tidlige evolusjon, selv om det ikke er universelt favorisert blant planetforskere. En av begrensningene er å gjengi satellittsystemene i de ytre delen og Kuiperbeltet.


== Referanser ==


== Eksterne lenker ==
Animasjon av Nice-modellen